Արցախի ռազմական-քաղաքական գործիչ Վահան Բադասյանը, ով «Լույս Արցախին» նախաձեռնության անդամ է, մեր զրույցում նշեց, որ պատրաստվում են գրանցվել որպես քաղաքական կուսակցություն եւ առաջիկա` լինի արտահերթ, թե խորհրդարանական ընտրություններին, մասնակցելու են: Հարցին՝ ի՞նչ կարծիք ունեն Արայիկ Հարությունյանի թեկնածության մասին, Բադասյանը պատասխանեց. «Եթե մենք մասնակցելու ենք խորհրդարանական ընտրություններին, պարզ է, որ նաեւ նախագահի թեկնածու ենք առաջադրելու, որովհետեւ ներկա իշխանության որեւէ թեկնածուի մենք չենք կարող վստահել»: